РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  38
от заседанието на Комисия ”Международна дейност” на ВСС ,
проведено на 05.12.2012 г.

Днес, 05.12.2012 г. /сряда/ от 11.30 часа, в заседателната зала на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова 
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев 

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет 

Включва следните допълнителни точки: 

-	Проект на покана за посещение до Висшия съвет по правосъдие на Албания
-	Определяне на място на провеждане на Общото събрание на Европейската мрежа на съдебните съвети през 2013 г.

1. ОТНОСНО: Командироване на Николай Енчев Енчев - съдия в Софийски градски съд, като командирован национален експерт (seconded national expert) в Генерална дирекция „Правосъдие” (JUST) на Европейската комисия в град Брюксел, Кралство Белгия, за срок от две години, считано от 01 януари 2013 г.
КОМИСИЯ „МЕЖДУНАРОДНА ДЕЙНОСТ”
РЕШИ:

1.1. На основание чл. 30, ал. 1, т. 17 от Закона за съдебната власт  КОМАНДИРОВА Николай Енчев Енчев - съдия в Софийски градски съд, за изпълнение на задълженията му като командирован национален експерт (seconded national expert) в Генерална дирекция „Правосъдие” (JUST) на Европейската комисия в град Брюксел, Кралство Белгия, за срок от две години, считано от 01 януари 2013 г, като същевременно запазва правото си за периода на командироване да получава полагащото му се трудово възнаграждение за заеманата от него съдийска длъжност;

1.2.    Разходите за медицинска застраховка са за сметка на ВСС;

1.3. Дневните и месечни надбавки за издръжка за периода на командироването, както и разходите за път, са за сметка на Европейската комисия.
2. ОТНОСНО: Доклад от посещението на експерти от Европейската комисия по линия на Механизма за сътрудничество и проверка във Висшия съдебен съвет, 27 ноември 2012 г.

КОМИСИЯ „МЕЖДУНАРОДНА ДЕЙНОСТ”
РЕШИ: 

2.1. ПРИЕМА за запознаване доклада от посещението на експерти от Европейската комисия по линия на Механизма за сътрудничество и проверка във Висшия съдебен съвет;
2.2. ВЪЗЛАГА на дирекция „Международна дейност” да предостави доклада на останалите членове на ВСС, взели участие в срещата с експертите от Европейската комисия по линия на Механизма за сътрудничество и проверка, за запознаване.

3. ОТНОСНО: Доклад от Соня Найденова, представляващ Висшия съдебен съвет, относно участието й в регионална конференция на тема „Подбор, обучение и назначение на съдии и прокурори в Югоизточна Европа: Обмен на добри практики”, проведена на 13 и 14 ноември в гр. Тирана, Албания

КОМИСИЯ „МЕЖДУНАРОДНА ДЕЙНОСТ”
РЕШИ:

	3.1. ПРИЕМА ЗА СВЕДЕНИЕ доклада от Соня Найденова, представляващ Висшия съдебен съвет, относно участието й в регионална конференция на тема „Подбор, обучение и назначение на съдии и прокурори в Югоизточна Европа: Обмен на добри практики”, проведена на 13 и 14 ноември в гр. Тирана, Албания;
	3.2.  ВЪЗЛАГА на Валери Михайлов – директор дирекция „Информационни системи” да публикува доклада на Интернет страницата на ВСС - Раздел Решения на постоянните комисии/Комисия „Международна дейност".
	3.3. ДОКЛАДЪТ да се представи на следващото заседание на Висшия съдебен съвет на 13.12.2012 г., за запознаване.

4. ОТНОСНО: Доклад от Майя Русева, съдия в Софийски градски съд, относно дейността й в Консултативния съвет на Европейските съдии

КОМИСИЯ „МЕЖДУНАРОДНА ДЕЙНОСТ” 
РЕШИ:

	4.1. ПРИЕМА ЗА СВЕДЕНИЕ доклада от Майя Русева, съдия в Софийски градски съд, относно дейността й в Консултативния съвет на Европейските съдии;
	4.2.  ВЪЗЛАГА на Валери Михайлов – директор дирекция „Информационни системи” да публикува доклада на Интернет страницата на ВСС - Раздел Международно сътрудничество/ Консултативен съвет на европейските съдии.
	4.3. ВЪЗЛАГА на дирекция «Международна дейност» да покани съдия Майя Русева на заседание на комисия „Международна дейност” за обсъждане на нейното участие в Консултативния съвет на Европейските съдии
5.ОТНОСНО: Информация от Антон Гиргинов – прокурор от Върховна касационна прокуратура, временно назначен национален експерт на позицията „Ръководител на правните експерти” в Интегрираната мисия на ЕС в областта на върховенството на закона в Ирак (EUJUST LEX Iraq) относно дейността му в Мисията

КОМИСИЯ „МЕЖДУНАРОДНА ДЕЙНОСТ”
РЕШИ:

5.1. ПРИЕМА ЗА СВЕДЕНИЕ информацията, предоставена от Антон Гиргинов.
	5.2. ВЪЗЛАГА на дирекция „Международна дейност” ежегодно (през месец януари) да подготвя кратък отчет за командированите от ВСС и от другите институции магистрати, който да представи на заседание на Висшия съдебен съвет, за сведение;

6. ОТНОСНО: Доклад от Христина Тодорова, директор на дирекция „Международна дейност”, относно сътрудничество между Висшия съдебен съвет и Германската фондация за международно правно сътрудничество (ИРЗ) през 2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. ПРИЕМА за сведение информацията относно сътрудничеството между Висшия съдебен съвет и Германската фондация за международно правно сътрудничество (ИРЗ) през 2013 г.;
6.2. ОПРЕДЕЛЯ месец април за период на провеждане на кръгла маса на тема «Мерки за повишаване доверието на обществото в съдебната система» - първи етап от сътрудничеството между Висшия съдебен съвет и Германската фондация за международно правно сътрудничество (ИРЗ);
6.3. ВЪЗЛАГА на дирекция «Международна дейност» да уточни датите на провеждане на кръглата маса на тема «Мерки за повишаване доверието на обществото в съдебната система», както и лекторите, които ще се включат в нея;
6.4 ОПРЕДЕЛЕЛЯ за участници в кръглата маса на тема «Мерки за повишаване доверието на обществото в съдебната система», както следва:
- членовете на комисии „Международна дейност” и „Публична комуникация” на ВСС;
-  служителите от дирекции „Международна дейност” и „Публична комуникация и протокол” на ВСС.
6.5. ИЗПРАЩА преписката на комисия «Публична комуникация», за сведение и по компетентност.
7. ОТНОСНО: Писмо от Владимир Обретенов – правителствен агент в Министерство на правосъдието относно решение по делото “ДЖИДЖЕВА-ТРЕНДАФИЛОВА срещу България”, постановено по жалба № 12628/09, от Европейския съд по правата на човека 
КОМИСИЯ „МЕЖДУНАРОДНА ДЕЙНОСТ”
РЕШИ:          

7.1. ПРИЕМА ЗА СВЕДЕНИЕ писмото от Владимир Обретенов – правителствен агент в Министерство на правосъдието относно решение по делото “Джиджева-Трендафилова срещу България”, постановено по жалба № 12628/09, от Европейския съд по правата на човека 
7.2.    ПИСМОТО от Владимир Обретенов да се предостави на членовете на ВСС по вътрешната поща, за сведение.

8. ОТНОСНО: Доклад от Христина Тодорова, директор на дирекция „Международна дейност”, относно необходимостта от периодично обновяване на английската версия на Интернет-страницата на ВСС

КОМИСИЯ „МЕЖДУНАРОДНА ДЕЙНОСТ”
РЕШИ:

8.1. ВЪЗЛАГА на Валери Михайлов – директор на дирекция „Информационни системи”, да създаде на английската версия на Интернет страницата на ВСС  - нов Раздел „BRIEF INFORMATION” под Раздел «HISTORY», където да публикува информацията от брошурата за дейността на Висшия съдебен съвет на английски език;
8.2. ВЪЗЛАГА на Валери Михайлов – директор на дирекция „Информационни системи”, да създаде на Интернет страницата на ВСС  - нов Раздел «Годишна програма на ВСС», в който да се публикува Годишната програма за дейността на Висшия съдебен съвет за периода ноември 2012 – декември 2013 г.
8.3. ИЗПРАЩА на комисия „Професионална квалификация, информационни технологии и статистика”, за сведение и по компетентност.

9. ОТНОСНО Писмо от Ахмет Хамсичи, заместник-председател на Върховния съвет на съдиите и прокурорите на Република Турция относно задълбочаване на двустранните отношения с Висшия съдебен съвет на Република България

КОМИСИЯ „МЕЖДУНАРОДНА ДЕЙНОСТ”
РЕШИ:

9.1. ОПРЕДЕЛЯ 7 – 10 май 2012 г. за периода на посещението на представители на Висшия съдебен съвет в Турция по покана на Върховния съвет на съдиите и прокурорите на Република Турция
9.2. ОПРЕДЕЛЯ  броят на участниците в посещението във Върховния съвет на съдиите и прокурорите на Република Турция да бъде петима представители на Висшия съдебен съвет, като имената им ще бъдат уточнени допълнително.

1.ОТНОСНО: Разни – Проект на покана за посещение до Висшия съвет по правосъдие на Албания

КОМИСИЯ „МЕЖДУНАРОДНА ДЕЙНОСТ”
РЕШИ:

	1.1. ОПРЕДЕЛЯ месец април за период за посещението на представители на Висшия съвет по правосъдие на Албания в България

2.ОТНОСНО: Определяне на място на провеждане на Общото събрание на Европейската мрежа на съдебните съвети през 2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

	2.1. ВЪЗЛАГА  на дирекция «Международна дейност» да събере предложения за провеждане на Общото събрание на Европейската мрежа на съдебните съвети през 2013 г. от следните хотели: „МЕТРОПОЛИТЪН”, „СОФИЯ ПРИНЦЕС ХОТЕЛ”, „РАДИСЪН САС ГРАНД ХОТЕЛ”, „ШЕРАТОН СОФИЯ ХОТЕЛ БАЛКАН”, „ХИЛТЪН СОФИЯ”, „БЪЛГАРИЯ”.

ПРЕДСЕДАТЕЛ 
НА КОМИСИЯТА:       /П/
СОНЯ НАЙДЕНОВА